Priekšlikums Padomes Regula ar ko groza Padomes Regulu (EK) Nr. 234/2004 par dažiem ierobežojošiem pasākumiem attiecībā uz Libēriju un par Regulas (EK) Nr. 1030/2003 atcelšanu





[pic] | EIROPAS KOPIENU KOMISIJA | Briselē, 31.5.2007 COM(2007) 296 galīgā redakcija Priekšlikums PADOMES REGULA ar ko groza Padomes Regulu (EK) Nr. 234/2004 par dažiem ierobežojošiem pasākumiem attiecībā uz Libēriju un par Regulas (EK) Nr. 1030/2003 atcelšanu (iesniegusi Komisija) PASKAIDROJUMA RAKSTS 1. Ar Padomes Regulu (EK) Nr. 234/2004 un tās grozījumiem attiecībā uz Libēriju tiek īstenots aizliegums sniegt dažus pakalpojumus saistībā ar ieročiem un militāro aprīkojumu, kā arī aizliegums importēt neapstrādātus dimantus atbilstīgi Kopējai nostājai 2007/193/KĀDP un saistītajām Kopējām nostājām, un Apvienoto Nāciju Organizācijas Drošības padomes Rezolūcijai 1521(2003), un citām attiecīgajām ANO Drošības padomes rezolūcijām. 2. Ar 2007. gada 27. aprīļa Rezolūciju 1753(2007) ANO Drošības padome nolēma cita starpā atcelt aizliegumu attiecībā uz dimantiem. 3. Tādējādi Libērijai tika atļauta dalība Kimberli procesa sertifikācijas sistēmā no 2007. gada 4. maija. Attiecīgi Komisijas regulā Libērija tiks iekļauta dalībnieku sarakstā II pielikumā Regulai (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem. 4. Ņemot to vērā, Komisija ierosina atsaukt Regulas (EK) Nr. 234/2004 noteikumus, kas nosaka aizliegumu importēt no Libērijas neapstrādātus dimantus un liegumu pārkāpt šo aizliegumu. Priekšlikums PADOMES REGULA ar ko groza Padomes Regulu (EK) Nr. 234/2004 par dažiem ierobežojošiem pasākumiem attiecībā uz Libēriju un par Regulas (EK) Nr. 1030/2003 atcelšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 60. un 301. pantu, ņemot vērā Kopējo nostāju 2007/…/KĀDP, ar ko groza Kopējo nostāju 2007/193/KĀDP par dažiem ierobežojošiem pasākumiem attiecībā uz Libēriju[1], ņemot vērā Komisijas priekšlikumu, tā kā: (1) 2004. gada 10. februāra Kopējā nostāja 2004/137/KĀDP, ar ko paredz ierobežojošus pasākumus pret Libēriju, noteica ANODPR 1521(2003) minēto pasākumu īstenošanu pret Libēriju, cita starpā aizliegumu no Libērijas importēt neapstrādātus dimantus. Šo aizliegumu ar Kopējo nostāju 2007/193/KĀDP[2] nesen pagarināja uz sešiem mēnešiem. ANO Drošības Padome 2007. gada 27. aprīlī pieņēma Rezolūciju 1753(2007). Cita starpā tā nolēma atcelt pasākumu attiecībā uz dimantiem. Tādējādi Libērijai tika atļauta dalība Kimberli procesa sertifikācijas sistēmā no 2007. gada 4. maija. Attiecīgi Komisijas Regulā Libērija jāiekļauj dalībnieku sarakstā II pielikumā Regulai (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem. (2) Padomes Regula (EK) Nr. 234/2004[3] cita starpā aizliedz importēt no Libērijas neapstrādātus dimantus. (3) Tādēļ Regulas (EK) Nr. 234/2004 6. panta 1. punkts, kas aizliedz Kopienā importēt neapstrādātus dimantus, kuru izcelsme ir Libērija, un 6. panta 3. punkts, kas liedz pārkāpt šo aizliegumu, ir jāatceļ ar atpakaļejošu spēku no 2007. gada 27. aprīļa, IR PIEņēMUSI ŠO REGULU. 1. pants Svītro Regulas (EK) Nr. 234/2004 6. panta 1. un 3. punktu. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. To piemēro no 2007. gada 27. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — priekšsēdētājs [1] OV L […], […].[…].[2007.], […].lpp. [2] OV L 41, 13.2.2007., 17. lpp. [3] OV L 40, 12.2.2004., 1. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.)